গত কয়েদিন ধরে উপত্যকা জুড়ে বৃষ্টি জারি৷ এর ফলে, মাঝেমধ্যেই ভূমি ধস হচ্ছে৷ সবচেয়ে বড় ক্ষতি হয়েছে রামসু এলাকার জাতীয় সড়কে৷ মারাত্মক ভূমিধসে জাতীয় সড়কের ২৭০ কিমি এলাকা পুরোপুরি বিপর্যস্ত৷ রামসু এলাকার জাতীয় সড়ক কাশ্মীরের সঙ্গে অন্যান্য রাজ্যকে সংযুক্ত করেছে৷ গত ২ দিন ধরে জাতীয় সড়কে পর পর দাঁড়িয়ে মালবোঝাই লরি, পর্যটক বাস সহ অন্যান্য যানবাহন৷ জাতীয় সড়ক কর্তৃপক্ষ সূত্রে খবর, ভূমি ধসে পাহাড়ের একটি বড় অংশ মাঝ সড়কে পড়ে গোটা রাস্তা আটকে দিয়েছে৷